**MODELL FOR ENDRINGSAVTALE TIL AVTALE FOR PETROLEUMSVIRKSOMHET - VED ENDRING AV STEMMEREGLER**

Denne modell for endringsavtale til *Avtale for petroleumsvirksomhet* er utarbeidet av en arbeidsgruppe nedsatt av Juridisk utvalg i Norsk olje og gass i møte den 11. desember 2019.

Arbeidsgruppen har bestått av Dag Toven, INEOS E&P Norge AS, Gro Marianne Øijord, Equinor Energy ASA og Vegard Egeland, Repsol Norge AS. Dag Toven har ledet arbeidet i gruppen.

Bakgrunnen for ønsket om å utarbeide en modell for endringsavtaler er at de endringsavtaler til *Avtale for petroleumsvirksomhet* som har vært inngått frem til nå har vært lite ensartet, selv når endringstemaet er det samme. I mandatet fra Juridisk utvalg ble det således bedt om at arbeidsgruppen utarbeidet en modellavtale til bruk ved endring av den alminnelige stemmeregel, som trolig er den situasjon som oftest begrunner behovet for en endringsavtale. Utvalget ba også om at det ble utarbeidet relevante forklaringspunkter til enkelte av bestemmelsene i modellavtalen.

Arbeidsgruppen har som utgangspunkt for sitt arbeid besluttet å videreføre avtaleteknikk og -terminologi fra *Avtale for petroleumsvirksomhet (Spesielle Bestemmelser*, *Vedlegg A – Samarbeidsavtale* og *Vedlegg B – Regnskapsavtale)* i modellavtalen.

Det er innarbeidet forklaringspunkter i form av noter til bestemmelser i modellavtalen hvor det gis veiledning til hvordan modellavtalen er tenkt benyttet, samt forklaring til så vel enkelte materielle som prosessuelle forhold.

Selv om modellavtalen er spesielt utarbeidet for de tilfelle hvor det er behov for å endre utvinningstillatelsens alminnelige stemmeregel, vil modellavtalen kunne anvendes som et utgangspunkt - med nødvendige tilpasninger for de konkrete forhold - også ved øvrige situasjoner hvor en utvinningstillatelse har behov for å inngå en endringsavtale.

UTVINNINGSTILLATELSE NR. xxx

**ENDRINGSAVTALE NR. X**

**TIL**

**AVTALE**

**FOR**

**PETROLEUMSVIRKSOMHET**

 VEDRØRENDE NY ALMINNELIG STEMMEREGEL[[1]](#endnote-1)

**ENDRINGSAVTALE NR. X TIL**

**AVTALE FOR PETROLEUMSVIRKSOMHET TIL**

**UTVINNINGSTILLATELSE NR. xxx**

1. **Bakgrunn[[2]](#endnote-2)**

Xxxx og Yyyy inngikk den [*signeringsdato*] *Sales and Purchase Agreement regarding assignment of a participating interest in PL xxx on the Norwegian Continental Shelf (Salgsavtalen)*, hvor Xxxx overdrar xx % deltakerinteresse i Utvinningstillatelsen til Yyyy. Salgsavtalen ble gjennomført den [*gjennomføringsdato*][[3]](#endnote-3).

[Zzzz har i henhold til [*relevant* *hjemmelsgrunnlag*] trådt ut av utvinningstillatelsen med virkning fra [*dato*]].

Som følge av endringen i rettighetshavergruppen har Partene ønsket å gjøre endringer i den alminnelige stemmeregel.

[Ny stemmeregel ble godkjent av Departementet i brev av [*dato*].][[4]](#endnote-4)

Xxxx, tidl. selskapsnavn har med virkning fra [*dato*] skiftet navn til Xxxx[[5]](#endnote-5).

1. **Endringer**

På ovennevnte bakgrunn gjøres endringene nedenfor til følgende artikler i Avtalen - Spesielle Bestemmelser[[6]](#endnote-6):

***Artikkel 2 Partene og Deltakerandeler***

I bestemmelsen slettes første og andre avsnitt[[7]](#endnote-7) og erstattes med følgende:

 *Partene i denne Avtale og deres Deltakerandel er som følger:*

 *Xxxx xx %*

 *Yyyy xx %*

 *Petoro AS\* xx %*

*\*Petoro AS er rettighetshaver for statens deltakerandel (statens direkte økonomiske engasjement - SDØE).*

*Partenes andeler i interessentskapet skal til enhver tid være identisk med Partenes andeler i Utvinningstillatelsen.*

***Artikkel 3 Stemmeregler***

I bestemmelsen slettes artikkel 3.2 i sin helhet[[8]](#endnote-8), og erstattes med følgende:

*3.2 Når ikke annet er bestemt i Avtalen, foreligger vedtak i styringskomiteen når minst x av Medlemmene som til sammen representerer minst x % av Deltakerandelene har stemt for et forslag[, dog slik at Equinor Energy AS og Petoro AS ikke danner flertall alene.*

*Forretningsføreren skal ikke få opplysninger om eller ha stemmerett ved avgjørelser om leverandører til virksomheten. Ved beregning av den enkelte Parts stemmevekt ved stemmegivning om leverandørvalg, skal Forretningsførerens stemmevekt fordeles mellom Partene i samme forhold som mellom disse Parters Deltakerandeler, slik at den samlede stemmevekt i disse saker fordeles som følger:*

*Xxxx xx,xx %*

*Yyyy xx,xx %*

*I disse saker foreligger vedtak i styringskomiteen når minst X av disse Parter som til sammen representerer minst xx % av Deltakerandelene har stemt for et forslag].[[9]](#endnote-9)*

*Styringskomiteen kan ikke treffe noe vedtak som er egnet til å gi visse Parter eller andre en urimelig fordel på andre Parters eller interessentskapets bekostning.*

1. **Annet[[10]](#endnote-10)**

I utvinningstillatelser med to rettighetshavere skal Vedlegg A – Samarbeidsavtale artikkel 16.2[[11]](#endnote-11) lyde:

*En Part kan oversende utbyggingsplan med tilhørende dokumentasjon til Departementet og andre relevante myndigheter sammen med søknad om godkjennelse av utbyggingsplanen.*

1. **Ikrafttredelse[[12]](#endnote-12)**

Denne endringsavtale nr. X trer i kraft [*dato*].

1. **Departementets godkjennelse[[13]](#endnote-13)**

Denne endringsavtale nr. X er betinget av Departementets godkjennelse.

Denne endringsavtale nr. X er undertegnet[[14]](#endnote-14) i y (Y) originaler, hvorav Partene og Departementet skal ha en hver.

xxxx yyyy

\_\_\_\_\_\_\_\_\_\_\_\_\_\_\_\_\_\_\_\_ ­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_
Navn: Navn:
Sted: Sted:
Dato: Dato:

Petoro AS

\_\_\_\_\_\_\_\_\_\_\_\_\_\_\_\_\_\_\_\_
Navn:
Sted:
Dato:

**NOTER**:

1. Angivelse av tema for endringen kan legges inn her hvis det er ønskelig. [↑](#endnote-ref-1)
2. Bakgrunnen for alle endringene skal nevnes. Dette gjelder slike forhold som direkte foranlediger endringsavtalen, men også eventuelle tidligere hendelser som nå reflekteres i endringsavtalen, som for eksempel tidligere endring av deltakerinteresser i rettighetshavergruppen hvor det ikke har vært behov for stemmeendring eller eventuell navneendring hos en rettighetshaver som følge av eierskapsskifte o.l.

Eksempelteksten i første og annet avsnitt dekker ulike situasjoner. Første avsnitt forutsetter at endringsavtalen er direkte foranlediget av en overdragelse av deltakerinteresser i en utvinningstillatelse i henhold til en salgsavtale. Endringsavtalen kan imidlertid være foranlediget av andre forhold, for eksempel ved en rettighetshavers uttreden etter Vedlegg A - Samarbeidsavtale artikkel 24, som vil kunne dekkes av teksten i annet avsnitt. [↑](#endnote-ref-2)
3. Dato for *Completion Date* i henhold til SPA. [↑](#endnote-ref-3)
4. Se note xiii om godkjennelsesprosessen for endringer i stemmeregler. [↑](#endnote-ref-4)
5. Ref. note ii. [↑](#endnote-ref-5)
6. Her reflekteres om endringen gjelder Avtale for Petroleumsvirksomhet – Spesielle Bestemmelser, Vedlegg A - Samarbeidsavtale og/eller Vedlegg B - Regnskapsavtale. [↑](#endnote-ref-6)
7. Referansen må tilpasses den aktuelle avtalen. [↑](#endnote-ref-7)
8. Referansen må tilpasses den aktuelle avtalen. [↑](#endnote-ref-8)
9. Bestemmelsen om at Equinor og Petoro ikke sammen kan danne flertall samt særbehandlingen av Petoro som statens forretningsfører ved avgjørelser om leverandører til virksomheten, kom inn i utvinningstillatelser tildelt etter at konsesjonsdirektivet (Europaparlamentet og Rådets direktiv 94/22/EF) ble gjort til norsk rett med virkning fra 1. september 1995. For utvinningstillatelser tildelt før 1. september 1995, det vil si for PL202 og tidligere utvinningstillatelser, skal bestemmelsen ikke introduseres i endringsavtalene. Det samme gjelder for utvinningstillatelser som tildeles som tilleggsareal til en utvinningstillatelse tildelt før dette tidspunkt. For senere utvinningstillatelser enn PL202 skal bestemmelsen videreføres dersom den allerede er et vilkår i den aktuelle utvinningstillatelsen. [↑](#endnote-ref-9)
10. Samlebestemmelse dersom det skulle være andre forhold som skal endres. [↑](#endnote-ref-10)
11. Bestemmelsen er allerede introdusert i en rekke utvinningstillatelser. Som utgangspunkt er det ikke behov for å innlemme den i alle utvinningstillatelser hvor den ikke allerede er lagt inn, men hvis en utvinningstillatelse som står foran en mulig utbygging endrer antall deltakere slik at ny rettighetshavergruppe består av to deltakere, kan det være særlig relevant å ta inn bestemmelsen.

 [↑](#endnote-ref-11)
12. Det vil normalt ikke være behov for egen bestemmelse om tidspunkt for ikrafttredelse ved inngåelse av en endringsavtale, heller ikke når det gjøres endring av stemmeregelen. Bestemmelsene som endres gjennom endringsavtalen vil normalt være gjeldende for rettighetshavergruppen fra det tidspunkt departementet har godkjent endringsavtalen i henhold til Spesielle Bestemmelser artikkel 8. Hvis endringen gjelder ny stemmeregel vil den nye stemmeregel kunne anvendes av rettighetshaverne enten fra det tidspunkt endringsavtalen godkjennes i henhold til Spesielle Bestemmelser artikkel 8 eller fra et eventuelt tidligere tidspunkt et vedtak om godkjennelse av ny stemmeregel er fattet gjennom forutgående brev i henhold til Spesielle Bestemmelser artikkel 3 (ofte artikkel 3.4).

En egen bestemmelse om tidspunkt for ikrafttredelse vil imidlertid kunne være relevant i spesielle tilfeller, som for eksempel når det i prosesser initiert av departementet gjøres gjennomgripende endringer i flere utvinningstillatelser samtidig. [↑](#endnote-ref-12)
13. Departementet skal ha endringsavtalene til godkjennelse i henhold til uttrykkelig bestemmelse i Spesielle Bestemmelser artikkel 8. Godkjennelse i eventuelt forutgående brev anses å være vedtak i henhold til Spesielle Bestemmelser artikkel 3, noe som innebærer at en godkjent stemmeregel vil kunne legges til grunn av rettighetshaverne selv om selve endringsavtalen ennå ikke er godkjent etter Spesielle Bestemmelser artikkel 8. Formell endringsavtale skal imidlertid også i slike tilfeller oversendes departementet så raskt som mulig. Har departementet godkjent en ny stemmeregel gjennom forutgående vedtak, er det naturlig å vise til dette innledningsvis i endringsavtalen under Bakgrunn. [↑](#endnote-ref-13)
14. Endringsavtalen underskrives med en original til hvert selskap i henhold til signaturfullmakt som oversendes departementet sammen med original endringsavtale. Avtalene underskrives fysisk inntil en digital signaturløsning er på plass og omforent mellom departementet og selskapene.

Rettighetshavere som i sin helhet trer ut av utvinningstillatelsen som følge av de forhold som foranlediger endringsavtalen skal ikke signere endringsavtalen. [↑](#endnote-ref-14)